Kerk kry sending huis | News24
Kerk kry sending huis
'n Nuwe sending huis is by die NG Suidkus Gemeente opgerig om behoeftiges te help. Foto: versakf
DIE NG Suidkus Gemeente is vir die afgelope 30 jaar al betrokke by uitreikaksies in ons gemeenskap en Swaziland. Onlangs het hul hande gevat met Reach Out Africa (Roa) wat sover as die Kalahari sendingwerk doen onder die Boesman gemeenskap.
"In die tye waarin ons leef is daar baie gemeenskappe en gesinne wat nie die hoë lewenskostes kan bekostig nie en is die nood vir huisvesting, gesondheidsorg asook kos en klere baie hoog. Dit is veral kinders en oumense wat die ergste hieronder ly. Suidkus gemeente was gelukkig om donasies van nuwe klere te ontvang om vir dié doel aan te wend," het skakelbeampte Carine Rix gesê.
Sy het gesê Dominee Klopper en Martin Prinsloo het gevra en toe die eienaar van M Projects hoor van die projek het hy nie gehuiwer om vir hul 'n gebou te skenk nie.
"Groot dank en waardering gaan aan M Projects en ons Skepper," voeg sy by.
Die opgewondheid was groot hier by die kerk toe die gebou in twee dele daar aangekom het.
"Dit is in die donker afgelaai en reggeskuif. Die volgende oggend vroeg was M Projects se werkers weer hier om die nodige verstellings te doen en daar staan ons nuwe Sending huis nou op sy plek in die parkeerterrein," het Rix gesê.